[{"text_idx": "#000005", "text": "Prosiect blynyddol yw Corws Only Kids Aloud sy\u2019n rhedeg yn barhaus am 12 mis y flwyddyn. Rydyn ni\u2019n falch o groesawu tua 70 o blant i\u2019r corws o bob cwr o Gymru bob blwyddyn. Mae nhw\u2019n ymgeisio am eu lle ac yn mwynhau dysgu mewn ymarferion rhanbarthol a chyrsiau preswyl. Gan nad oes y fath beth a\u0302 Cho\u0302r Plant Cenedlaethol Cymru yn swyddogol, mae OKA yn darparu profiad corawl o ansawdd uchel i blant o bob cwr o\u2019r wlad."}, {"text_idx": "#000007", "text": "Dechreuodd gweithgarwch Our Only Kids Aloud fel cyfres o weithdai mewn ysgolion cynradd ledled De Cymru. Ar o\u0302l ambell brosiect llwyddiannus, datblygwyd y fenter ymhellach gan gydweithio a\u0302 Chanolfan Mileniwm Cymru ac Ystad Roald Dahl. Gyda\u2019n gilydd, cre\u0308wyd adnodd hyfforddiant ar-lein newydd sbon i athrawon, a phenllanw hynny oedd 4,500 o blant ysgol yn cydganu am dymor o gyngherddau dathlu. Arweiniodd hyn at ffurfio Corws OKA a sefydlwyd y co\u0302r i fod yn aelod newydd o deulu Aloud."}, {"text_idx": "#000008", "text": "Rydym yn ddiolchgar iawn i Sefydliad Hodge am eu nawdd hael i Gorws Only Kids Aloud \u2013 hebddyn nhw, ni fyddai\u2019r prosiect yn bodoli."}, {"text_idx": "#000010", "text": "Mae Corws OKA nid yn unig yn rhoi platfform i\u2019r plant, mae hefyd yn eu cyflwyno i blant o bob rhan o Gymru, yn rhoi\u2019r cyfle iddyn nhw gydganu ac yn eu gwthio i weld eu potensial gwych eu hunain."}, {"text_idx": "#000011", "text": "Mae\u2019r plant sy\u2019n ymuno a\u0302 Chorws Only Kids Aloud yn dod yn rhan o gymuned hyfryd a chefnogol o unigolion o gyffelyb fryd sy\u2019n cefnogi ei gilydd, yn llonni ei gilydd ac yn helpu eraill i ffynnu."}, {"text_idx": "#000012", "text": "Mae\u2019r plant yng Nghorws OKA nid yn unig yn datblygu eu galluoedd cerddorol, maen nhw\u2019n dod yn fwy hunangynhaliol ac annibynnol, yn datblygu gwell sgiliau rheoli amser ac yn dysgu cyfathrebu\u2019n fwy agored ag eraill."}, {"text_idx": "#000013", "text": "Merched a Bechgyn ym mlynyddoedd 5 a 6."}, {"text_idx": "#000014", "text": "Ar ddechrau 2021, fe wnaethom ni lansio Cynllun Cyn-aelodau Only Kids Aloud. Bydd cyn-aelodau Only Kids Aloud yn derbyn yr wybodaeth ddiweddaraf am yr elusen a\u2019n digwyddiadau, ynghyd a\u0302 bathodyn pin arbennig Only Kids Aloud. Mae\u2019n ffordd wych i gadw mewn cyswllt a\u0302 phopeth yn ymwneud ag Aloud."}, {"text_idx": "#000015", "text": "Helpwch i gadw'r gerddoriaeth yn fyw"}, {"text_idx": "#000016", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000017", "text": "Aelodau Calon sy\u2019n cynnal curiad Elusen Aloud, ac maen nhw\u2019n chwarae rhan allweddol yn ein llwyddiant."}, {"text_idx": "#000018", "text": "P\u2019un a ydych chi eisiau rhedeg marathon neu drefnu eich her elusennol eich hun, gallwch helpu i gefnogi ein gweithgarwch yn eich ardal leol."}, {"text_idx": "#000020", "text": "\u201cDiolch o galon am y cyfle hyfryd gafodd Iona i ganu gydag Only Kids Aloud. Roedd hi wrth ei bodd a\u0302\u2019r profiad. Mae wedi bod yn fraint gweithio gyda staff ac aelodau mor dalentog. Bydd bod yn rhan o Only Kids Aloud yn cyfoethogi ei bywyd yn gyfan. Mae cael hwyl drwy gerddoriaeth wedi bod yn llawenydd mawr. Bu\u2019r fath safonau uchel yn agoriad llygaid. Mae wedi gwneud ffrindiau a chanu\u2019r holl ffordd adref.\u201d"}, {"text_idx": "#000021", "text": "\u201cDim ond e-bost byr i ddiolch i bawb am gyngerdd cwbl ryfeddol ym Mae Colwyn nos Sadwrn. Fyddai dweud ei fod yn llwyddiant ddim yn gwneud cyfiawnder ag o. Gyda Katherine Jenkins a Lee Mead ar y poster, hawdd fyddai meddwl bod OKA yno i lenwi\u2019r bylchau. Ond nid felly. Nhw dderbyniodd y gymeradwyaeth fwyaf, ac roedd y gynulleidfa ar ei thraed. Roedd y mur o sain a gre\u0308wyd ganddynt yn rhoi ias i lawr y cefn. Roedd wir mor dda a\u0302 hynny. Llongyfarchiadau.\u201d"}, {"text_idx": "#000022", "text": "\u201cHoffwn ddiolch i chi i gyd am helpu Joseph i ddatblygu fel canwr a pherfformiwr. Arferai fod yn fachgen bach swil yng nghysgod ei frodyr hy\u0302n, ond mae hynny wedi newid erbyn hyn. Mae bellach ganddo angerdd at ganu a chydweithio fel ti\u0302m. All e ddim aros am ei antur nesaf gyda chi ac mae\u2019n cyfri\u2019r dyddiau hyd nes y caiff ymuno ag Only Boys Aloud fel ei frodyr. Fel rhiant, allaf i ddim pwysleisio ddigon mor bwysig yw profiadau fel nos Sadwrn ynghyd a\u0302\u2019r broses ymarfer. Fel athro, mae\u2019n destun balchder i mi bod fy nheulu\u2019n chwarae eu rhan ar amryw gamau o broses Aloud, o ystyried y diffyg cyllid sydd ym myd addysg i\u2019r celfyddydau a cherddoriaeth yn benodol.\u201d"}]